# Microsoft Word opsætning

Ændret august 2023

Af Dansk Blindesamfunds JAWS-gruppe

# Programnavn og version

Microsoft Windows version 10 Version 22H2.

JAWS Version 2023

Microsoft Word til Microsoft 365

Microsoft® Word til Microsoft 365 MSO (Version 2308 Build 16.0.16731.20052) 64-bit

(Alt-F, K, A)

Microsoft Word Abonnement licens Version 16.0.16731.20066

(med JAWS-funktionen: JAWS-tast+Ctrl+V)

Anbefalet genvejstast: Ctrl-Alt-w (Maksimer vindue).

Bemærk: Genvejstasten kan forsvinde, når Windows eller Office opdateres.

# Følgende skal ændres i Indstillingerne for Word:

Filer (Alt+f) indstillinger

* Kategori generelt:
* ”Åben vedhæftede filer og andre ikke-redigerbare filer i læsevisning” - skal være ikke markeret
* ”Vis startskærmen, når programmet starter” - skal ikke være markeret
* Kategori gem:
* ”Vis ikke Backstage, når jeg åbner eller gemmer filer” - skal markeres

Følgende indstillinger foretages under Indstillinger/"Indstillinger for sikkerhed og rettighedsadministration"/"Indstillinger for center for sikkerhed og rettighedsadministration"

* Kategorien "Beskyttet visning": Fjern markering fra alle checkbokse.

**Bemærkning:** Det vil som regel give problemer med JAWS at forsøge at navigere i dokumenter, som vises i beskyttet visning.

* Kategorien Indstillinger for filblokering:

Marker ”Åbn de valgte filtyper i beskyttet visning og tillad redigering”.

Bemærkning: Dette gør, at man kan bevæge sig rundt i dokumentet med markørtasterne.

# Følgende indstillinger kan med fordel foretages under Indstillinger/Korrektur/Autokorrektur:

Fanebladet "Autokorrektur:

* Fjern markering fra alle checkbokse.

Fanebladet "Autoformat under skrivning:

* Fjern alle markeringer.

**Bemærkninger til autokorrektur og autoformatering:** Hvis Microsoft Word retter eller tilføjer noget til teksten automatisk, vil dette som regel ikke blive annonceret af JAWS. Derfor vil langt de fleste brugere foretrække en opsætning, hvor Word "kun gør, hvad man beder om" og ikke automatisk omformaterer eller retter i den tekst, man skriver.